อยากถามว่าพอดีพึ่งมีอะไรกับแฟนไปเมื่อวันที่ 21 ส.ค. ป้องกันแต่กลัวคิดมากเลยกินยาคุมฉุกเฉินไปถ้าจะมีอะไรกับแฟนอีกมีได้เลยมั้ยคะหรือต้องรอจนประจำเดือนมาก่อน
สวัสดีค่ะ ยาคุมกำเนิดแบบฉุกเฉินนั้นเป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องได้ซึ่งหลังการใช้ยาคุมฉุกเฉินนั้น ยาจะไม่ได้ออกฤทธิ์ป้องกันเพศสัมพันธ์หลังการใช้ยา ถ้าจะมีเพศสัมพันธ์อีก ควรจะต้องป้องกันไม่ว่าเป็นการใส่ถุงยางอนามัย หรือการเริ่มกินยาคุมแบบแผงรายเดือน ฉีดหรือฝังยาคุมแนะนำว่าการใส่ถุงยางอนามัยไปก่อนรอจนกว่าประจำเดือนครั้งถัดไปจะมา และเมื่อประจำเดือนมาแล้ว ถ้าอยากเริ่มกินยาคุมแบบแผงก็สามารถทำได้ภายใน 5 วันแรกของการมีประจำเดือน